ຄວາມຮຸນແຮງ ໃນມາລີ ຍັງດຳເນີນ ຢູ່ຕໍ່ມາ ທັງໆທີ່ຝຣັ່ງ ໄດ້ຊ່ອຍເຫຼືອ (ວີດີໂອ)
ຄວາມຮຸນແຮງ ໃນປະເທດມາລີ ຍັງດຳເນີນຢູ່ຕໍ່ມາ ເຖິງແມ່ນວ່າ ຝຣັ່ງ ໄດ້ໃຫ້ການຊ່ວຍເຫຼືອ ແກ່ປະເທດດັ່ງກ່າວ ກໍຕາມ.
ປະທານາທິບໍດີ Francois Holland ແຫ່ງຝຣັ່ງເຕືອນວ່າ ຂົງ ເຂດ Sahel ໃນອາຟຣິກາ ຍັງເປັນໄພຂົ່ມຂູ່ຕໍ່ຄວາມໝັ້ນຄົງ ການໃຫ້ຄວາມເຫັນຂອງທ່ານ ມີຂື້ນໃນວັນພະຫັດວານນີ້ ທີ່ Ivory Coast ໃນຂະນະທີ່ ກຸ່ມອິສລາມຫົວຮຸນແຮງອ້າງເອົາ ຄວາມຮັບຜິດຊອບ ໃນການໂຈມຕີ ສະລະຊີບທີ່ໄດ້ສັງຫານ ທະຫານຝຣັ່ງ ນຶ່ງຄົນ ແລະຄົນອຶ່ນໆໄດ້ຮັບບາດເຈັບອີກຫົກ ໃນຕົ້ນອາທິດນີ້ ທີ່ພາກເໜືອຂອງ ມາລີ ທ້າວ Abu Assem Al-Muhajir ໂຄສົກຄົນນຶ່ງຂອງກຸ່ມ Al-Mourabitoun ກ່າວວ່າ ການໂຈມຕີໄດ້ມີຂຶ້ນ ເພື່ອເປັນ ການຕອບໂຕ້ຕໍ່ການກ່າວອ້າງຂອງຝຣັ່ງ ທີ່ວ່າຕົນໄດ້ທຳລາຍລ້າງພວກນັກລົບອິສລາມນັ້ນ ກຸ່ມ Al-Mourabitoun ໄດ້ຕັ້ງຂື້ນມາໃນປີກາຍນີ້ ຊຶ່ງເປັນການຮ່ວມເຂົ້າກັນລະຫວ່າງກອງ ພັນ Mulathameen ແລະຂະບວນການເຄຶ່ອນໄຫວເພື່ອເອກ ກະພາບແລະສົງຄາມສັກສິດ ໃນເຂດອາຟຣິກາຕາເວັນຕົກ ທັງສອງກຸ່ມນີ້ໄດ້ມີບົດບາດຢູ່ພາກເໜືອຂອງມາລີ ທະຫານຝຣັ່ງ ກຳລັງຈັດຕັ້ງໜ່ວຍສູ້ລົບໃໝ່ ເພື່ອປາບປາມພວກກໍ່ການຮ້າຍໃນ ຂົງເຂດ Sahara ແລະ Sahel ທາງພາກໃຕ້ຂອງມາລີ ເຂົາເຈົ້າໄດ້ຖືກສົ່ງເຂົ້າໄປໃນມາລີ ໃນເດືອນມັງກອນຜ່ານມາ ເພື່ອຢຶດເອົາຂົງເຂດທະເລ ຊາຍຂອງມາຄືນມາ ທີ່ມາລີໄດ້ສູນເສຍການຄວບຄຸມໃຫ້ແກ່ພວກຫົວຮຸນແຮງອິສລາມ ຝຣັ່ງມີຄວາມເປັນຫ່ວງວ່າ ບັນດາກຸ່ມຕ່າງໆເຫຼົ່ານີ້ອາດຈະໃຊ້ ຂົງເຂດສອກຫລີກໃນຊົນ ນະບັດ ເປັນບ່ອນເຮັດສົງຄາມໂຈມຕີບັນດາປະເທດເພື່ອນບ້ານ ປະທານາທິບໍດີຝຣັ່ງ ກຳລັງຢ້ຽມຢາມສາມປະເທດ ໃນອາຟຣິກາ ທີ່ຮວມທັງ Ivory Coast Niger ແລະ Chad